Vlčia skala (Ostrôžky)

Vlčia skala () je vrch v pohorí Ostrôžky. Leží nad obcou Horný Tisovník, približne  južne od Detvy.

 Poloha 
Masív sa nachádza na západe centrálnej časti pohoria. Leží v Banskobystrickom kraji, na hranici okresov Detva a Lučenec a zasahuje na katastrálne územie obce Horný Tisovník a Ábelová. Najbližším sídlom je na západnom úpätí situovaný Horný Tisovník, východne leží osada Madačka a jej materská obec Ábelová a južne Dolný Tisovník a Červeňany. 

 Opis 
Vlčia skala je súčasťou hrebeňa, ktorý vedie od Páleniska () južným smerom na Kruh (). Severným smerom leží sedlom oddelený Kobylí vrch (), Páleniská a Fekiačov vrch (), západným Javorie (), Sokolovo bralo () a Bralo (), južným susedí nevýrazný Hrb (), Kruh () a Lysec () a východným Lazový vrch (), Stanová () a Bralce ().Javorie – Ostrôžky. Letná turistická mapa. 1 : 50 000. Harmanec: VKÚ, a. s. Oblasť patrí do povodia rieky Ipeľ, kam vodu zo západných svahov odvádza potok Tisovník, z východných odteká jeho prítokom Madačka. V tejto časti pohoria nevedú značené trasy.

 Výhľady 
Súvislý lesný porast vrcholovej časti neumožňuje rozhľad. Z odlesnených miest na svahoch vrchu možno vidieť okolité vrchy Ostrôžok a susedného Javoria, pri vhodných podmienkach i Nízke Tatry a Poľanu. Južným smerom vidieť viaceré horstvá severného Maďarska.

 Prístup 
Na vrch nevedie značený turistický chodník, preto prístup je možný poľnými a lesnými cestami z okolitých usadlostí.

 Referencie 

 Pozri aj 
 Ostrôžky
 Zoznam vrcholov v Ostrôžkach

 Externé odkazy 
 Poloha na turistickej mape

Kategória:Vrchy v Ostrôžkach
Kategória:Vrchy pod 1000 metrov na Slovensku
Kategória:Vrchy v okrese Detva
Kategória:Vrchy v okrese Lučenec
Kategória:Horný Tisovník
Kategória:Ábelová